﻿ 1 Psihologia ca ştiinţă experimentală O psihologie naivă, în forma cunoaşterii de altul şi de sine, a apărut probabil o dată cu dezvoltarea contactelor interumane, cu omul social Activităţile comune au plasat indivizii în relaţii “faţă în faţă” impunându-le o ajustare continuă în raport cu reacţiile celorlaţi Observaţiile ocazionate de existenţa cotidiană s-au fixat în replici, proverbe, zicale – deci în folclor – iar mai târziu în scrieri literare, încercări de portretizare, judecăţi de valoare etc În chip firesc, oamenii nu au aşteptat constituirea unei ştiinţe psihologice pentru a-şi pune întrebări referitoare la viaţa psihică, la modul de comportare al semenilor, la însuşirile personale Simţul comun a devenit depozitarul acestei psihologii naive, pe care individul a împrumutat-o odată cu limba, obiceiurile de viaţă etc Se spune astfel despre psihologie că are un trecut lung, dar o istorie scurtă (Ebbinghaus) Vreme îndelungată, psihologia s-a aflat în sfera de acţiune a filosofiei Abia la sfârşitul secolului al XIX-lea, odată cu îmbunătăţirea tehnicilor de cercetare, psihologia s-a deplasat spre tărâmul ştiinţelor pozitive Sintagma „ ştiinţe pozitive” îşi are originea în domeniul ştiinţelor exacte şi se referă la caracterul obiectiv sau obiectivabil al cercetării, adică la posibilitatea măsurării unor variabile ale cercetării şi la reproducerea situaţiilor naturale în laborator, prin izolarea unor variabile şi cercetarea lor în condiţii specifice, diferite de cele naturale Psihologii ar putea fi organizaţi pe o linie de continuitate în raport cu modul în care ei consideră ştiinţele exacte drept model pentru psihologie Psihologii „hard“ consideră că ştiinţele fizicii sau chimiei sunt modele perfecte de urmat, în timp ce psihologii „soft“ consideră că ştiinţele sociale trebuie să constituie modelul de urmat Toate ştiinţele dispun de un set de date şi de teorii explicative Ceea ce este distinctiv între diferitele ştiinţe, ca şi între subspecialităţile din interiorul unei ştiinţe, sunt diferitele tehnici folosite Astfel, astronomii nu au nevoie de tehnicile labirint, aşa cum nici subiectul experimentat de către psihologi nu are nevoie de telescop Dacă psihologii hard uzează de tehnici mult mai rafinate, aceasta se datorează în mare parte tipurilor de probleme care impun un anumit gen de analize sofisticate Deşi distincţia cercetare fundamentală – cercetare aplicativă a intrat în vocabularul cotidian al ştiinţelor, noi credem că cea mai importantă distincţie trebuie să fie făcută între o cercetare bună şi alta proastă Principiile şi practicile psihologiei experimentale se aplică în egală măsură cercetării fundamentale şi celei aplicative Ele pot fi folosite pentru a evalua cercetările psihologice pe care le întâlnim sau le realizăm fie ca studenţi, fie ca psihologi profesionişti sau ca cercetători în domeniul psihologiei În jumătatea a doua a secolului trecut, psihologia devine o ramură de sine stătătoarea a ştiinţei Prima lucrare cu caracter ştiinţific în acest domeniu – ceea ce a însemnat studierea unor fapte psihice cu mijloace precise- a apărut în 1860 şi aparţine lui Th Fechner, care a fost mai întâi medic, apoi fizician Lucrarea se intitulează “Elemente de psihofizică” (Elemente der Psychophysik) şi studiază, în principal, raportul dintre modificările stimulului fizic şi variaţiile corespunzătoare în planul senzaţiei Aceste prime experienţe au fost sistematizate într-o lege matematică, numită legea psihofizică, în care se stabileşte raportul dintre modificările senzaţiei (s) în funcţie de mărimea stimulului extern (I), sub forma expresiei cunoscute: s = k logI + c În anul 1879, la Leipzig (Germania), ia fiinţă primul institut de psihologie din lume- creat de W Wundt - care îşi propune să studieze cu mijloace precise fenomene psihice mai simple: senzaţia, percepţia, asociaţia, memoria etc În acest institut s-au format pionierii psihologiei experimentale pe diferite meridiane ale globului, inclusiv România Să amintim că termenul de psihologie apăruse mai demult, şi anume într-un fragment din opera lui Leibniz, puţin ulterior anului 1696 Noul termen (“psihologie”) va oferi titlul a două lucrări ale lui Chr Wolff- Psychologia empirica şi Psychologia rationalis- prima apărută în 1732, iar a doua în 1734, care au contribuit la răspândirea noii denumiri şi a preocupărilor despre “suflet” Autorul, elev al lui Leibniz, admitea posibilitatea unei psihologii propriu-zise şi avansează chiar ideea de măsurare a fenomenelor psihice Punctul de plecare al multor cercetări de psihologie este prefigurat în datele simţului comun H Kelley (1992) ne propune să acceptăm pentru simţul comun un anumit nivel al cunoaşterii psihologice Este vorba de observaţii şi concluzii asupra comportamentului direct observabil, care se dezvăluie mai ales în relaţiile interpersonale, în activităţile îndreptate spre scop ale individului Acesta este nivelul comportamentului moral, desfăşurat în secvenţe temporale de ordinul minutelor până la al zilelor, comportament care devine vizibil în relaţiile de faţă în faţă - în perimetrul grupului mic – şi care prezintă antecedente şi consecinţe concret reperabile În schimb, fenomenele care se desfăşoară la macro şi micro-nivel nu pot intra în raza de competenţă a simţului comun În primul caz este vorba de fenomene psihice care implică mai mulţi oameni în intervale mai mari de timp (de ex tendinţe pe parcursul unei vieţi, schimbări sociale etc ) La micronivel este vorba de evenimente psihice care se desfăsoară rapid (în secunde sau milisecunde), la scară mică de mărime (sacade oculare sau mici contracţii ale muşchilor feţei etc); ele pot fi detectate, de pildă, cu mijloacele electrofiziologiei Nivelul mediu – al comportamentului manifest – ar constitui nişa cognitivă a simţului comun (p 6-7) Din datele invocate de H Kelley în sprijinul tezelor sale reţinem rezultatele unor testări asupra oamenilor de pe stradă Un autor (J Houston) a întocmit un chestionar referitor la memorie şi învăţare Itemii (în număr de 21) au fost formulaţi în limbajul curent, oferind răspunsuri la alegere Chestionarul a fost propus unui lot de 50 de studenţi din anul I înaintea cursului de Introducere în psihologie Presupunând că subiectul nu dispune de cunoştinţe într-un domeniu este de aşteptat ca răspunsurile sale la întrebările chestionarului să se distribuie în mod aleator La 15 itemi din 21, subiecţii interogaţi au răspuns însă corect, în proporţii superioare hazardului Pe un lot de alte 50 de persoane, selecţionate aleatoriu dintr-un parc public, s-a obţinut – de asemenea – proporţii de răspunsuri excte superioare hazardului la 16 itemi (din 21) De aici concluzia care atribuie simţului comun un nivel al cunoaşterii psihologice Pe de altă parte, eforturile oricărui cercetător de a operaţionaliza conceptele duce adesea la o scufundare a lor în simţul comun, ca poziţie de plecare Psihologia cuprinsă în simţul comun oferă o bază utilă pentru dezvoltarea cunoaşterii Este imposibil să eviţi efectele simţului comun – încheie Kelley – dar este uşor să nu fii conştient de ele Problema este a atitudinii lucide şi echilibrate În perioada în care psihologia începea să se afirme ca disciplină independentă, în jumătatea a doua a secolului XIX, modelele de investigaţie, “paradigmele” ştiinţelor naturale erau deja cristalizate O trăsătură caracteristică subliniată de L Blaga (1969) în dezvoltarea ştiinţei moderne este aceea de a alcătui “ cupluri metodologice”, în care matematica figura de fiecare dată ca unul dintre factorii constitutivi (p 88) O asemenea îmbinare de metode funcţiona ca o opţiune tacită în comunitatea oamenilor de ştiinţă Experimentul, în cuplul metodologic cu matematica, a făcut carieră remarcabilă de-a lungul istoriei ştiinţei, impunându-se în definiţia însăşi a spiritului ştiinţific modern Constituirea demersului investigativ în psihologie a avut loc aşadar sub influenţa paradigmei înfăţişate mai sus De pildă, când Fl Ştefănescu- Goangă înfiinţează în 1922 primul institut de psihologie din ţara noastră, el militează pentru un program de lucru care să îmbine sistematic în activitatea de cercetare experimentul şi metoda statistică, termenul de experiment fiind luat în accepţia largă Prin lucrările sale, “ Elemente de psihometrie” şi “Analiza factorilor psihici”, N Mărgineanu oferea termenii concreţi ai unei asemenea abordări a fenomenului psihic Desigur, acest început era marcat de o doză exagerată de optimism, pe care deceniile următoare au retuşat-o în mod sensibil Rămâne valabilă ideea de bază: asocierea între observaţie / experiment şi metoda statistică Conform programului pozitivist al oricărei ştiinţe, psihologia pleacă de la fapte de conştiinţă şi de comportament Comportamentul uman nu se reduce la acte fizice, la reacţia externă (mişcare, gest, acţiune) Comportamentul uman poate să nu capete uneori expresie externă, motorie; ea poate consta tocmai în suspendarea sau amânarea reacţiei externe, dar să existe procese interne psihice de o complexitate excepţională Exemplu: Eşti la teatru A început spectacolul În sală spectatorii stau pe locurile lor Dacă priveşti atent spectatorii, deşi toţi stau pe scune, observi că unii , au poziţii variabile ale trunchiului, capului, mîinilor Îţi pui intrebarea: ce îi face pe spectatori să aibă reacţii externe (comportamente motrice) variabile ? Poţi doar presupune cauze externe şi /sau interne: forma şi confortul scaunelor, distanţa faţă de scenă şi capacitatea de receptare a vorbirii, distanţa dintre scaune şi confortul psihologic al proximităţii fizice cu persoane necunoscute, atenţie maximă sau lipsă de atenţie, plăcere sau neplăcere, nevoi fiziologice amânate etc Observatorul nu poate desprinde faptele de natură cauzală decât prin interogarea spectatorilor, cu privire la aspectele menţionate mai sus sau la altele presupuse de observator Atenţia, percepţia, gîndirea, afectivitatea sunt procese psihice care deşi se desfăşoară în activitatea psihică a spectatorului ele nu capătă expresie externă explicită, adică nu observi direct procesualitatea percepţiei auditive sau vizuale a spectatorului, capacitatea de concentrare, procesualitatea afectivă a interpretării mesajului actorilor, a textului, scenografia, muzica, lumina, adică componente adiacente ale spectacolului Totuşi cercetările de psihologie au adus în lumina datelor ştiinţifice că există şi comportamente observabile asociate proceselor psihice în desfăşurare Incruntarea în concentrare, dechiderea ochilor la mirare, dar şi la bucurie, mişcarea corpului ca expresie a dificultăţilor de concentrare sau de înţelegere, denumite corespondente non-verbale ale proceselor psihice Totuşi, vei avea surpriza neplăcută ca la întrebarea posibilă „De ce v-aţi mişcat pe scaun în timpul spectacolului”?, adresată spectatorilor la ieşirea din sală, să primiţi răspunsuri de tipul „Nu ştiu”, „Nu m-am mişcat”, sau în cel mai fericit caz „Scaunul nu era comod”, dar nai rar sau de loc „ nu am auzit bine”, „nu am înţeles spectacolul”, „m-a deranjat intesitatea slabă a emisiei sonore a actorilor” etc Atunci observatorul îşi pune întrebarea „Care sunt motivele pentru care spectatorii nu pot preciza explicit sursele care au generat mişcare?” Dificultăţile spectatorilor de precizare a surselor de mişcare au cel puţin două explicaţii: 1 metodologică, adică întrebarea formulată de observator nu ajută spectatorul să identifice surse posibile şi-l plonjează în necunoscut, de unde el aduce în fapt de conştiinţă (răspuns), aspecte care nu le poate percepe direct prin autoobservare; 1 rezultatul unor mecanisme defensive, de apărare care îşi au originea în inconştient şi care scapă actelor sau comportamentelor conştiente De asemenea, faptele ce le consemnăm în cercetări cu caracter experimental, cvasi-experimental sau non-experimental pot fi date comportamentale propriu-zise, înregistrate de observator sau date comportamentale mediate (intermediate) culese prin intermediul metodelor sau instrumentelor de evaluare psihologică, denumite probe psihologice Instrumentele de evaluare psihologică se pot materaliza prin date hârtie-creion, înregistrări audio şi/sau video În consecinţă, noţiunea de fapt psihic are un sens larg B F Skinner vorbeşte de “conduite interiorizate” în înţelesul de operaţii sau acte mintale în genere Relatarea introspectivă se utilizează în combinaţie cu alte date, mai ales cu înregistrări obiective De exemplu, raportul introspectiv al subiectului se asociază adesea cu date electrofiziologice (EEG) pentru a studia stări afective, activităţi intelectuale etc Latura externă a conduitei, luată în ea însăşi, nu califică în mod univoc conţinutul psihologic intern; aceleaşi acte de comportare pot avea motivaţii diferite De aceea nu ne putem mărgini, în cunoaşterea psihologică, numai la consemnarea formei externe a acţiunii, aşa cum procedează behaviorismul clasic; trebuie surprins şi conţinutul psihologic intern, schemele cognitive care sunt în legătură cu comportamentele, trăirile (procesele afective) subiective conexe Cunoaşterea psihologică se desfăşoară în principiu ca orice cunoaştere ştiinţifică: ea se ridică de la date la ipoteză pentru a verifica acestea din urmă pe baza unor noi date de control; ea trece de la fapte care cuprind întotdeauna o parte de interpretare, de inferenţă, spre a verifica apoi aceste inferenţe cu ajutorul unor noi fapte În psihologie, ca şi în alte domenii, fenomenul şi esenţa nu coincid ( S L Rubinstein) Ştiinţa porneşte de la fapte, dar nu se reduce la colectarea de fapte disparate Faptele o dată identificate servesc şi ca pretexte pentru o cunoaştere explicativă…” Aspiraţiile cognitive ale omului trec dincolo de “fapte” ca atare, în vederea unei cunoaşteri de adâncime “Faptul” devine cu aceasta o “problemă”, ceea ce impune căutarea unui răspuns, a unei “soluţii”; inteligenţa propune un model, o teorie, care este într-un sens o “plăsmuire teoretică” (L Blaga, p 180) Pe măsură ce obiectul unei ştiinţe se conturează, ea îşi crează un univers de semnificaţii (noţiuni, ipoteze) Se pune întrebarea: ce constituie “fapt ştiinţific”? Cl Bernard sublinia: un fapt nu este nimic în el însuşi, el nu valorează decât prin ideea care i se ataşează sau prin proba pe care o furnizează Un fapt intră în câmpul atenţiei graţie problemei care este pusă sau se pune J Piaget (1970) propune în această privinţă trei caracteristici: ● un fapt ştiinţific este un răspuns la o întrebare, ceea ce presupune o întreagă elaborare, solidară cu sistemul de informaţii care au dus la acea întrebare; ● un fapt este apoi o constatare sau o ”lectură” a experienţei, care nu se reduce la simpla “citire” a datelor, ci comportă o întreagă structurare; ●“un fapt nu există niciodată în stare pură …; el este întotdeauna solidar cu o interpretare” Această caracteristică subliniază importanţa orizontului de informaţie, a cadrului interpretativ, atât în punerea întrebării, cât şi în “lectura experienţei ” Există o deosebire între faptul brut, neanalizat, fruct al unei percepţii globale şi faptul ştiinţific, plasat în contextul unei idei şi a unei observaţii analitice Orice abordare a domeniului psihologiei experimentale trebuie să înceapă prin a oferi definiţiile operaţionale ale următorilor termeni: experiment, metodă experimentală şi psihologie experimentală Termenul de experiment este larg utilizat atât în limbajul cotidian cât şi în cel al diverselor ştiinţe Dacă ştiinţa izvorăşte din realitate încercând s-o explice, experimentul este demersul prin intermediul căruia realizăm extragerea unui singur fapt sau mai multe fapte din realitate spre a le supune verificării (testării) în vederea cunoaşterii Ce vrem şi ce trebuie să cunoaştem? Una dintre trăsăturile definitorii ale psihicului uman este că acesta dispune de cele mai complexe dispozitive de răspuns antialeator (neîntâmplător), dacă aplicăm asupra psihismului uman ca sistem, caracteristicile sistemelor informatice (P Popescu Neveanu, 1987) A experimenta constituie, în fapt şi în esenţă, o dimensiune intrinsecă a lui „homo sapiens“ şi răspunde nevoii imperioase de a găsi cauzalitatea, de a răspunde la întrebarea „de ce“ şi apoi de a se asigura asupra modului cum vor evolua lucrurile în viitor, adică predictibilitatea comportamentului Individul experimentează, continuu în timpul vieţii terestre, numai că în evoluţia sa trece de la forme primare de experimentare (forma naturală), la forme mai complexe care după conţinut poate fi: psihologic, pedagogic, social, iar după numărul de participanţi: individual sau de grup Oamenii de ştiinţă nu au făcut altceva decât să formalizeze acest demers şi experimentul a constituit şi constituie o cale ambiţioasă dar dificilă a tuturor ştiinţelor naturii Experimentul este o manipulare deliberată a unei colecţii de date din realitate pe care dorim să le studiem în scopul de a înţelege mai bine modul cum se produc acestea, din ce cauză şi cu ce efecte Pentru aceste motive putem concluziona că experimentul identifică relaţii de cauzalitate, de tipul „ dacă atunci ”, între una sau mai multe variabile, denumite curent fapte sau comportamente Exemplu: În Franţa s-a observat că se consumă cantităţi mari de vin Medicii au fost interesaţi de efectul vinului (băutură fermentată) asupra sănătăţii oamenilor In finalul studiilor lor au concluzionat astfel: consumul moderat de vin (100ml) reduce riscul aterosclerozei (boală cardiovasculară manifestată prin îngustarea vaselor de sânge prin depuneri de grăsimi) Deci, în structura de gândire cauzală, putem reduce totul la „ dacă bem vin atunci scade riscul de ateroscleroză” Raţionamentul cauzal este şi chiar poate fi perfect demonstrabil, dar nu este decît o relaţie intre două variabile consum de vin şi ateroscleroză Ori, ne putem întreba dacă consumul de vin este în legătură de cauzalitate şi cu alte sisteme ale corpului uman (aparat digestiv, sistem nervos, aparat excretor, aparat reproductiv, aparat şi funcţii psihice etc) şi dacă da, ce efecte are asupra celorlalte sisteme, ştiind că sistemul uman este un sistem hipercomplex şi cu relaţii de interdepedentă cu celelalte sisteme şi subsisteme La aceste întrebări autorii nu ne răspund, fie datorită faptului că au ignorat efectele la nivelul altor sisteme, fie că în mod deliberat au fost omise şi au fost considerate restricţii sau limite ale cercetării, pentru a izola mai puţine variabile de cercetare din multitudinae celor posibile Dacă aşa stau lucrurile, din punctul de vedere al cercetătorilor, rezultatul cercetării „consumul de vin reduce riscul de ateroscleroză”, conduce la grave erori de interpretare şi de administrare a rezultatelor, mai ales dacă sunt difuzate fără restricţiile discutate Ele pot fi interpretate eronat de oameni sau chiar de specialişti, prin extrapolarea unor cercetări parşiale la nivelul comportamentului consumatorilor de alcool, care pot tribui efecte miraculoase, placute şi la îndemână alcoolului în general şi nu doar vinului în particular Ceea ce am prezentat nu este un experiment ci o cercetare, fie non experimentală fie cvasiexperimentală Vom demostra de ce cercetarea nu este experiment: 1 Cercetătorii francezi nu au manipulat experimental nici o variabilă, ci au selectat un eşantion de persoane, presupunem noi consumatori de vin (criteriile de selecţie nu ne sunt precizate: vîrstă, sex, dutata consumului de vin, cantitate, frecvenţa) şi un alt eşantion, presupunem neconsumatori de vin (dar pot consuma alte bauturi) La cele două eşantioane au fost recoltate probe de singe şi s-a efectuat o analiză prin care se evidenţiază nivelul de grasimi saturate sau nesaturate (colesterol) portat prin sistemul arterial şi care au tendinţa de depunere la nivelul diferitor aparate sau sisteme, celo mai vulnerabil fiind sistemul cardio-circulator, fiind doar unul din factorii de îngustare a lumenului vaselor de sînge 2 Pentru a avea caracter experimental cercetarea, ar fi avut următorul design (aspect): Se evalua consumul de alcool al respondenţilor, cu privire la prezenta sau absenta consumului declarat Se formau grupe distincte, de consumatori de alcool (pe categorii de băuturi) şi nonconsumatori de alcool, se evalua nivelul colesterolui la momentul initial al contituirii grupelor cercetării, se constituiau subgrupe după nivelul colesterolului evaluat, apoi cecetătorul stabilea o cantitate fixă de alcool (vin) pe care subiecţii urmau să-l consume în situaţii standard pentru toti ( zilnic, 100ml, intervalul-o săptămână, lună, 6 luni), apoi la sfârşitul perioadei se reexamina nivelul colesterolului Apoi se cerceta statistic dacă sunt diferenţe semnificative cu privire la nivelul colesterolului, în urma consumului de vin, pe grupele cercetate 3 Chiar în acest design se constata erori legate de variaţii ale colesterolului generate de alţi factori necontrolaţi: greutatea corporala, vîrstă, stil alimentar, tip de activitate, antecedente de sănătate etc, factori care periclitează corectitudinea interpretării rezultatelor, dar mai ales extrapolarea concluziilor Exemplul selectat are ca scop principal de a identifica dificultăţile majore pe care le ridică studiul de tip experimental, chiar in condiţiile în care faptele cercetării (variabilele) sunt obiectiv uşor de decelat şi de măsurat In aceste condiţii faptele vieţii psihice ridică dificultăţi suplimentare, de izolare a variabilelor şi de stabilire cu precizie a variabilei manipulată de cercetător, ceea ce cere o profundă cunoaştere a structurii sistemului psihic uman, a interdependenţelor procesuale, dar şi claritate cu privire la analiza şi elaborarea designului Metoda experimentală în psihologie a fost introdusă pe la jumătatea secolului al XIX-lea şi putem afirma că celebra lucrare a lui G T Fechner „Elemente de psihofizică“ (1860) stă la baza ei Domeniul psihologiei experimentale se defineşte prin intermediul metodei experimentale, considerată ca forma cea mai desăvârşită şi cea mai convingătoare a demersului ştiinţific (M Richelle, X Seron, 1994) Metoda experimentală în psihologie a fost preluată din domeniul ştiinţelor exacte (matematica, fizică, chimie) şi a încercat să convingă lumea ştiinţifică psihologică şi nu numai prin metode ce se suprapun parţial peste adevărurile vieţii psihice, acţiune menită să confere psihologiei statutul de ştiinţă, comparabil cu altele consacrate, ignorând că ar putea să găsească propria metodologie, fară a respinge cea din domeniul ştiinţelor pozitive, dar şi fără a le considera unice şi infailibile, doar pentru că lumea ştiinţică este încă obtuzată de tipul de gândire cauzală, faţă de care fizica cuantică aduce noi dimensiuni ale înţelegerii universului şi vieţii In chimia anorganică, cuprul şi acidul clorhidric vor forma întotdeauna aceeaşi combinaţie, chiar dacă combinaţia se produce mai repede sau mai lent, după diverse criterii precum cantitate, concentraţie, temperatura, mediu, şi deci experimentul se poate realiza repetat în condiţii predictibile şi controlabile În domeniul psihologiei, multitudinea şi varietatea componenţială a sistemului funcţiilor psihice, dar şi volatilitatea acesteia, face ca metoda experimentală să fie dificilă, prin faptul că o stare nouă a sistemului psihic este în legătură cu alte subsisteme, corelate bio-fiziologic, dar şi psihosocial O caracteristică adesea ignorată în psihologia experimentală este aspectul deontologic al experimentelor pe fiinţe umane, atât la nivelul testarii biologice, cît şi la nivel psihologic (individual) sau social (de grup) Dacă chiar în domeniul biologiei unane se apelează la studiul experimental pe animale (cobai) sau pe subiecţi voluntari, atunci putem înţelege de ce nimeni nu va produce experimental o fracturare a unui segment al corpului, doar pentru a cerceta tipul de fractură, nivelul de deteriorare a ţesuturilor, timpul de suturare ci se va porni de la fapte cu caracter accidental, culegere de informaţii şi date spre a stabili adevărurei cu grade diferite de probabilitate cu privire la evenimente similare Atunci cu atât mai mult cum ar putea avea loc un experiment în care o persoana sau un grup de indivizi fi supuşi unor experimente cu privire la efectul drogurilor asupra proceselor psihice, în care variabila manipulată ar fi administrarea intenţionată a unui drog (natural sau de sinteză), pe un interval prestabilit de timp, după care s-ar cerceta modificările psihosomatice apărute între pretest şi posttest Ar fi nu numai o eroare ştiinţifică, dar şi o situaţie care contravine legislaţiei actuale cu privire la deţinerea şi uitlizarea drogurilor Iată de ce experimentul este din nou în impas, iar demersul corect este de a evalua consumatori voluntari cu persoane abstinente, cu privire la diferite variabile psihologice ca atenţie, memorie, cogniţie, afecticitate etc Totuşi, cu onestitate profesională şi competenţă ştiinţifică psihologia poate evolua pe calea experimentală, prin rafinarea metodelor dar mai ales a instrumentelor de cercetare Metoda experimentală constituie cadrul logic, formal şi epistemic de utilizare a experimentului Aceasta implică prezenţa şi utilizarea (prin verificări şi revizuiri periodice) unor instrumente de lucru, reguli de conduită, dispozitive tehnice şi proceduri, strategii, planuri de experimente, modalităţi de culegere şi prelucrare a datelor Aşa cum susţin, pe bună dreptate, autorii mai sus citaţi, de obicei psihologii insistă mai mult asupra modalităţilor de culegere şi prelucrare a datelor, neglijând rolul capital pe care îl joacă instrumentele tehnice în dezvoltarea psihologiei experimentale Domeniul psihologiei experimentale s-a conturat, s-a impus, s-a dezvoltat şi va progresa în măsura în care cercetătorii imaginează şi propun noi mijloace de investigare ce deschid noi orizonturi de cercetare a realităţii psihice Psihologia experimentală este o ramură a psihologiei, care, fiind atât de intim legată de metodă, se defineşte chiar prin metoda experimentală Cel mai frecvent criteriu utilizat în clasificarea ramurilor psihologiei este conţinutul, ori, constatăm că psihologia experimentală se defineşte prin metodă În acelaşi timp, fiecare ramură a psihologiei definită de un conţinut dispune de o parte experimentală mai mult sau mai puţin importantă Unii autori sunt tentaţi să nu considere psihologia experimentală ca o ramură obişnuită ci, mai curând, ca metodă aplicabilă variatelor domenii ale cunoaşterii Alţi autori (P Fraisse, 1963) consideră psihologia experimentală drept sursă de cunoştinţe acumulate în psihologie prin utilizarea metodei experimentale Din punctul de vedere al psihologiei americane, care pune accentul mai mult pe atributele experimentului, psihologia experimentală este un demers repetabil şi autocorector în studierea manifestărilor vieţii psihice (Kantovitz, B H , Roediger III, H L , Elmes, D G , 1991) Din punctul de vedere a lui N Lungu (2000), domeniul psihologiei experimentale îl constituie teoria şi practica experimentului ca metodă de cercetare activă şi eficientă, deservind astfel orice cercetare psihologică de tip experimental Mai departe, acelaşi autor ne oferă următoarea definiţie: „psihologia experimentală reprezintă ansamblul principiilor, normelor şi regulilor care stau la baza organizării şi desfăşurării experimentului în psihologie, cu scopul obţinerii de date verificate asupra realităţii psihice“ (pp 15) După cum observăm şi această definiţie trimite la metodă (principii, norme, reguli, organizare), ceea ce este, practic, inevitabil în orice tentativă de definire a psihologiei experimentale În concluzie, domeniul psihologiei experimentale îl constituie manifestările vieţii psihice abordate într-o manieră experimentală Obiectul psihologiei experimentale este reprezentat de problemele vieţii reale identificate şi asupra cărora cercetătorul avansează ipoteze ce urmează a fiverificate( testate) prin experimente controlate şi replicabile în vederea avansării unor predicţii verificabile statistic privitoare la generalizarea rezultatelor obţinute şi evoluţia comportamentelor studiate Trebuie să fim realişti: finalitatea oricărui demers ştiinţific veritabil este de a prezice fenomenul studiat Experimentul psihologic, metoda experimentală, psihologia experimentală constituie fundamentul cercetării ştiinţifice asigurând aceste exigenţe la cel mai înalt nivel de vigoare ştiinţifică şi oferind imaginea unei evoluţii dinamice a tehnicilor, instrumentelor, mijloacelor de lucru în deplin acord cu evoluţia celorlalte ştiinţe moderne 